Štev.: 900-130/2014-4

Datum: 2.9.2014

**Z A P I S N I K**

18. korespondenčne – telefonske seje Sveta Četrtne skupnosti Bežigrad Mestne občine Ljubljana z dne 22.5.2014, ki je bila sklicana dne 19.5.2014.

Telefonsko glasovanje 18. kor. seje je potekalo v četrtek, 22.5.20143 med 9. in 11. uro.

Sejo je sklical predsednik Sveta Četrtne skupnosti Bežigrad Mestne občine Ljubljana, g. Jernej Zupanc.

Določen je bil naslednji **d n e v n i r e d:**

1. **Imenovanje Volilne komisije Četrtne skupnosti Bežigrad MOL**

Do 11. ure dne 22.5.2014 so od 17-tih članov sveta svoje odgovore posredovali naslednji člani: g. Miran Bizjak, g. Ignacij Borštnar, g. Drago Bratun, mag. Nives Cesar, ga. Jožica Dolinar, ga. Lidija Drobnič, ga. Marinka Levičar, g. Marko Šiška, g. Tomaž Škorjanc, ga. Meta Škufca, ga. Edita Tomić, g. Jernej Zupanc, ga. Avguština Zupančič in ga. Alenka Žibert.

Korespondenčne seje se niso udeležili g. Gregor Makovec, g. Peter Rondaij in g. Željko Vasić.

Na korespondenčni telefonski seji so se člani sveta z ZA ali PROTI opredelili do:

**- predloga sklepa 1/18-kor,**

ki so ga prejeli s sklicem 18. korespondenčne seje.

**AD 1.**

**Imenovanje Volilne komisije Četrtne skupnosti Bežigrad MOL**

Volilna komisija Četrtne skupnosti Bežigrad MOL je bila imenovana 25.5.2010. Na podlagi 38. člena Zakona o lokalnih volitvah traja mandat Volilne komisije četrtne skupnosti štiri leta. Volilno komisijo četrtne skupnosti sestavljajo predsednik in dva člana ter njihovi namestniki. Pristojno delovno telo za pripravo predloga sestave Volilne komisije četrtne skupnosti je Komisije za mandatna vprašanja, volitve in imenovanja, na podlagi drugega odstavka 113. člena Zakona o lokalnih volitvah pa volilno komisijo četrtne skupnosti imenuje svet četrtne skupnosti.

Komisija za mandatna vprašanja, volitve in imenovanja pri Svetu Četrtne skupnosti Bežigrad MOL je v začetku maja pozvala politične stranka, da podajo predloge za člane Volilne komisije četrtne skupnosti, poziv za volilno komisijo pa so prejeli tudi člani Volilne komisije v mandatu 2010-2014.

Komisija za mandatna vprašanja, volitve in imenovanja pri Svetu Četrtne skupnosti Bežigrad je do 15.5. 2014 prejela sedem predlogov in soglasij za Volilno komisijo Četrtne skupnosti Bežigrad MOL:

* g. Niko Okorn /predlog SMS – Stranka mladih – Zeleni Evrope/
* g. Stevan Tomič / član Volilne komisije v mandatu 2010-2014 /
* ga. Alma Osmić /predlog DeSUS/
* ga. Simona Mateja Šartel /predlog SLS/
* ga. Helena Petrič /občanka/
* g. Štefan Purič /občan/
* ga. Marina Vraneš / članica Volilne komisije v mandatu 2010-2014 /.

Komisija za mandatna vprašanja, volitve in imenovanja pri Svetu ČS Bežigrad MOL se je sestala 19.5.2014, pregledala prejete predloge in soglasja ter pripravila naslednji predlog sestave Volilne komisije Četrtne skupnosti Bežigrad MOL, ki ga je posredovala Svetu Četrtne skupnosti Bežigrad MOL: Predsednik: g. Stevan Tomič

Namestnik predsednika: ga. Marina Vraneš

Član: g. Niko Okorn

Član: ga. Alma Osmić

Namestnik člana: ga. Simona Mateja Šertel

Namestnik člana: g. Štefan Purič.

V skladu so se članice in člani Sveta Četrtne skupnosti Bežigrad MOL na 18. Korespondenčni seji opredelili do

**PREDLOG SKLEPA 1/18-kor:**

**Svet Četrtne skupnosti Bežigrad MOL imenuje Volilno komisijo Četrtne skupnosti Bežigrad MOL za mandat 2014-2018 v naslednji sestavi:**

**Predsednik: g. Stevan Tomič**

**Namestnica predsednika: ga. Marina Vraneš**

**Član: g. Niko Okorn**

**Članica: ga. Alma Osmić**

**Namestnica člana: ga. Simona Mateja Šertel**

**Namestnik članice: g. Štefan Purič.**

Opredeljenih je bilo 12 članov sveta.

ZA je glasovalo 12 članov sveta.

**Sklep je bil sprejet**.

Pripravila:

Zorana Pust

**Jernej Zupanc**

**Predsednik Sveta**

**Četrtne skupnosti Bežigrad MOL**